als_Latn dik_Latn sag_Latn
Një grabitje e ngjashme me skenaret e filmave është zhvilluar sot në Francë. 15 persona të armatosur ndaluan dy furgonë që po transportonin bizhuteri me vlerë dhe pasi larguan me forcë shoferët arritën të merrnin të gjitha sendet me vlerë. Hetuesit kanë gjetur furgonët, që ishin djegur dhe braktisur në rrugën që lidh Parisin me Lionin.
Asgjë gjurmë nuk është gjetur ende nga bizhuteritë me vlerë prej miliona eurosh, dhe as nga grabitësit, që tani janë objekt i një operacioni të gjerë kërkimor nga policia.
Grabitja i ngjan operacioneve që ndërmerrte banda Pantera Rozë, e cila që nga viti 1999, sipas Interpolit, mendohet të ketë grabitur objekte me vlerë 330 milionë euro.
Në Francë kryhen grabitje të shumta bizhuterish, disa prej tyre të realizuara me operacione spektakolare, në mes të ditës dhe në lagjet e zhurmshme të qytetit. Ndoshta për këtë arsye edhe shumë romane e filma policorë e gjejnë frymëzimin në rrugët e kryeqytetit francez.
als_Latn als_Latn als_Latn als_Latn